Diari Oficial de la Generalitat Valenciana


Sumari del DOGV 4760, del 25-05-2004 (2004/4981)

Informació pública del programa d'actuació integrada per gestió directa municipal del sector 4 del Pla General d'Ordenació Urbana de l'Alcúdia.
-----------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4981


Organisme emissor
:   Ajuntament de l'Alcúdia

Tipus de document
:   Anunci

Informació pública del programa d'actuació integrada per gestió directa municipal del sector 4 del Pla General d'Ordenació Urbana de l'Alcúdia. [2004/M4981]
  
L'Ajuntament de l'Alcúdia, mitjançant Acord de la Comissió de Govern pres en sessió de data 28 d'octubre de 2003, acordà sotmetre a informació pública el programa d'actuació integrada per gestió directa municipal del sector 4 del Pla General d'Ordenació Urbana de l'Alcúdia, ordenat detalladament en l'esmentat pla, i redactat, segons el que disposen els articles 29, 46, 47, 68 a 70 i concordats de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
L'esmentat programa comprén projecte d'urbanització, estudi de seguretat i higiene, criteris de programació i projecte de reparcel·lació forçosa en l'àmbit del sector, i va ser notificat personalment als titulars registrals i cadastrals, i publicats els anuncis preceptius al tauler d'edictes de la corporació, en el Butlletí Oficial de la Província de València de data 21 de novembre de 2003, en el Diari Oficial de la Generalitat Valenciana de data 24 de novembre de 2003 i en el diari Levante de data 13 de novembre de 2003.
  
Ja que, durant el termini establert es van presentar per alguns particulars al·legacions que van ser informades pels tècnics municipals en els termes que consten en l'informe i en l'expedient del projecte que es presenta a l'aprovació definitiva, el Ple de l'Ajuntament de l'Alcúdia, en sessió de data 4 de maig de 2004, aprovà definitivament el programa d'actuació integrada per gestió directa del sector 4 (sòl d'ús residencial) del Pla General d'Ordenació Urbana, en els termes de la proposta de resolució.
  
La qual cosa es publica en compliment d'allò disposat en l'article 59 de la Llei Reguladora de l'Activitat Urbanística.
  
Contra la present resolució o acord, que pot posar fi a la via administrativa, podrà formular recurs de reposició, en el termini d'un mes, davant del Ple de l'Ajuntament de l'Alcúdia. Contra la possible desestimació del recurs de reposició interposat, bé per acte exprés o bé pel transcurs del termini d'un mes establert per a resoldre'l, i en el termini de dos mesos, comptats a partir del dia següent a la recepció de la notificació de l'esmentat acte o resolució, o des de la fi del termini resolutori, l'interessat podrà interposar recurs contenciós administratiu davant del Jutjat/Sala del Tribunal Superior de Justícia Contenciós Administratiu de la ciutat de València/ la Comunitat Valenciana, segons allò que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa.